Skjåk kirke

Skjåk kirke er en korskirke fra 1752 i Skjåk kommune, Innlandet fylke.

Kirken er oppført som en laftet korskirke av tømmer, og har 270 plasser. Prekestol og altertavle er skåret av bygdekunstneren Jakob Klukstad. I kirken er det også en stor samling votivtavler, malerier som er gitt som gave til kirken "til Guds ære og kirken til prydelse". Mange av disse antas å være malt av Eggert Munch tidlig på 1700-tallet.

Kirkegård 
Kirkegården har noen få gamle klebergravminner fra 1700-tallet. Det mest spesielle gravminnet er formet som et lite trehus. Ved å åpne luken foran på huset ser man en mann sitte inne i huset med en oppslått bok i sine hender. Det er et symbol som er vanlig på gravminner i Gudbrandsdalen på 1800-tallet – livets bok.

Litteratur

Eksterne lenker 
 
 

Kirker i Skjåk
Kirker i Nord-Gudbrandsdal prosti
Kulturminner i Skjåk
Norske kirker fra 1752